**Domáca úloha na semináre k prednáške o verejnej obchodnej spoločnosti (22.10.2014):**

Spoločníci A,B,C sú spoločníkmi X v.o.s., ktorá vznikla v pondelok. V utorok vznikne spoločnosti X v.o.s. dlh voči veriteľovi V1 (splatnosť nastane v sobotu). V stredu sa spoločníci A,B,C, dohodnú s D o pristúpení do X v.o.s. Vo štvrtok vystúpi po dohode všetkých spoločníkov spoločník A.V piatok vznikne spoločnosti X v.o.s. dlh voči V2 (splatný tiež v sobotu).

Otázky:

1. Voči komu má V1 nárok a na základe čoho?
2. Voči komu má V2 nárok a na základe čoho?
3. Ak cez víkend splní B dlh v.o.s. voči V1, má voči niekomu regres? V akom rozsahu?
4. Ak cez víkend splní D dlh v.o.s. voči V1, má voči niekomu regres? V akom rozsahu?
5. Ak cez víkend splní A (tvrdí, že omylom) dlh v.o.s. voči V2, má voči niekomu regres? V akom rozsahu?

Predstavte si tú istú situáciu, ale spoločníci by „zabudli“ zapísať v.o.s. do Obchodného registra, vystupujú však voči V1 a V2 pod spoločným označením X, v.o.s. Zmenia sa odpovede na položené otázky?

**Rozsudok:** NS SR 4 Cdo 191/2007 z 28. februára 2008

*K.Csach*